**Luis José Díaz Salas**, nado en 1967, é un deseñador de moedas español, coñecido pola súa imaxes dos reis Xoán Carlos I e Filipe VI nos anversos das moedas de un e de dous euros de España.

Traxectoria
-----------

Luis José Díaz Salas leva traballando desde 1986 como deseñador e gravador de moedas na Real Casa da Moeda - Fábrica Nacional de Moeda e Timbre (FNMT), de Madrid, igual que a súa esposa, Begoña Castellanos. Díaz Salas é autor de máis dun cento de moedas, tanto circulantes como conmemorativas, dos sistemas da peseta e do euro.

En 1987 creou o seu primeiro deseño para a FNMT, o reverso da moeda de 500 pesetas, que en 1993 incorporou a novidade técnica coñecida como "imaxe latente", para dificultar a falsificación. Durante a década de 1990 creou varias das moedas máis populares de curso legal en España co seu valor en pesetas, así como un bo número de moedas conmemorativas.

Coa chegada do euro, o seu deseño co busto do rei Xoán Carlos I foi o escollido para os anversos da serie de moedas bimetálicas de un e de dous euros, que comezaron a cuñarse en 1999. De igual xeito, a el débeselle tamén o busto de Filipe VI emitidas a partir de 2015. Ademais, foi o creador de varias moedas conmemorativas en euros cuñadas pola RCM-FNMT destinadas especificamente ao coleccionismo e ao investimento, entre elas a de 30 euros emitida con motivo da entronización de Filipe VI, a primeira conmemorativa a nome do novo monarca.

En 2003 e 2004 ocupouse tamén do deseño dos reversos de dúas moedas conmemorativas uruguaias dedicadas ao centenario da UEFA e ao Campionato Mundial de Fútbol de Alemaña en 2006, cuñadas na ceca pública española.

Escolma de traballos
--------------------

* 5 pesetas (1997). Baleares.5 pesetas (1997). Baleares.
* 25 pesetas (1998). Ceuta (reverso).25 pesetas (1998). Ceuta (reverso).
* 50 pesetas (2000). Anverso.50 pesetas (2000) (anverso).
* 200 pesetas (1993). Vives.200 pesetas (1993). Vives.
* 500 pesetas (1993). Reverso.500 pesetas (1993). Imaxe latente (reverso).
* 2000 pesetas (1994). Banco de España (reverso).2000 pesetas (1994). Banco de España (reverso).
* 2000 pesetas (1996). Goya (reverso).2000 pesetas (1996). Goya (reverso).
* 2000 pesetas (1997). Quixote-Cervantes (reverso).2000 pesetas (1997). Quixote-Cervantes (reverso).

Notas
-----

1. 1 2  "Luis Jose Díaz Salas (1967-)". *Nat.museum-digital.de*
2. 1 2  "Luis José Díaz Sala". *Conoce tu moneda*.
3. 1 2  Martínez Gallego, J. M. (2014). "Luis José Díaz Salas: 'Gustó más la imagen del rey Felipe VI con uniforme militar que con traje de civil' Arquivado 10 de outubro de 2022 en Wayback Machine.". En *Numismático Digital*. 3 de decembro.
4. 1 2 3 4  Moedas deseñadas por Luis José Díaz Salas. *Numista.com*
5. ↑  "500 Pesetas - Juan Carlos I (1987-1990)". *Numista.com*
6. ↑  "500 Pesetas - Juan Carlos I (1993-2001)". *Numista.com*
7. ↑  "30 Euro - Felipe VI Accession". *Numista.com*
8. ↑  "Monedas de la República Oriental del Uruguay". *Monedasuruguay.com*
9. ↑  "5 Pesetas Islas Baleares". *Numista.com*
10. ↑  "25 Pesetas Ceuta". *Numista.com*
11. ↑  "50 Pesetas - Juan Carlos I". *Numista.com*
12. ↑  "200 Pesetas Juan Luis Vives". *Numista.com*
13. ↑  "500 Pesetas - Juan Carlos I". *Numista.com*
14. ↑  "2000 Pesetas - Juan Carlos I Bank of Spain". *Numista.com*
15. ↑  "2000 Pesetas - Juan Carlos I Goya". *Numista.com*
16. ↑  "2000 Pesetas - Juan Carlos I Cervantes". *Numista.com*

Véxase tamén
------------

### Outros artigos

* Lista de deseñadores das moedas de euro